钦定古今图书集成/明伦汇编/氏族典/第303卷 > 梁萼
## 钦定古今图书集成/明伦汇编/氏族典/第303卷 > 梁萼

按《万姓统谱》：萼字绍辉，临川人。幼孤，警敏嗜学。稍长，
师张孟同，孟同曰：“萼之文，端重典雅，如松柏之在岁
寒。”永乐四年郡举，萼应遗贤，诏授都昌训导。后修成
祖、仁宗两朝实录，少师杨士奇荐萼与修。《实录》成，赐
白银鞍马，升衢州教授。前后五典京闱文衡，文声甚
著。有《真趣轩集》二十卷。